Predkladacia správa

Vláda Slovenskej republiky na svojom zasadnutí dňa 19. septembra 2001 uznesením číslo 875 súhlasila s uzavretím Protokolu 1999 o zmene Dohovoru o medzinárodnej železničnej preprave (COTIF) z 9.5.1980 (ďalej len „Protokol 1999“) s uplatnením výhrad v súlade s vyhlásením Slovenskej republiky k Protokolu 1999, podaným podľa článku 42 COTIF a s návrhom ďalších opatrení na jeho vykonávanie.

Nakoľko v zmysle Zmien a doplnení legislatívnych pravidiel vlády SR, prijatých uznesením vlády č. 1130 z 28. 11. 2001 má byť súčasťou materiálu predkladaného na schválenie Národnej rade SR aj doložka prednosti medzinárodnej zmluvy pred zákonmi Slovenskej republiky, Ministerstvo dopravy predkladá túto doložku formou dodatku k pôvodnému už schválenému materiálu. Materiál obsahuje aj upravený návrh uznesenia Národnej rady SR podľa nových predpisov. Po schválení Doložky vládou SR bude Národnej rade SR predložený návrh na vyslovenie súhlasu s uzavretím Protokolu 1999.